als_Latn dik_Latn sag_Latn
Komisioni Shtetëror për Ndihmën Juridike ka për mision administrimin e shërbimit të ndihmës juridike të ofruar nga shteti për cështjet civile, penale dhe administrative ndaj qytetarëve në pamundësi financiare në përputhje me Kushtetutën, ligjin nr. 10 039 datë 22.12.2008 “Për Ndihmën Juridike” si dhe në zbatim të detyrimeve ndërkombëtare të Republikës së Shqipërise, Konventës Europiane për të Drejtat e Njeriut dhe standarteve të BE-së.
Në bazë të nenit 6 të Vendimit Nr. 3, datë 25.06.2011 “ Për miratimin e formularit të kërkesës për përfitimin e ndihmës juridike dhe dokumentat që duhet ti bashkangjiten formularit tip të kërkesës”, formularit tip të kërkesës, për cdo rast, duhet t’i bashkangjiten këto dokumenta :
-
Fotokopje e dokumentit identifikues të kërkuesit;
Kur kërkuesi është i mitur, përfaqësohet nga një përfaqësues i autorizuar me prokurë sipas ligjit, formularit të kërkesës duhet t’i bashkangjiten:
-
Fotokopja e dokumentit të identifikimit të përfaqësuesit ligjor, të përfaqësuesit me prokurë apo të kujdestarit.
-
Fotokopja e dokumentit që provon cilësinë e këtij personi si përfaqësues ligjor, me prokurë apo kujdestar (si çertifikatë e gjendjes familjare të kërkuesit, kopja e vendimit gjyqësor të formës së prerë që e ka caktuar atë kujdestar ose kopja e prokurës së përfaqësimit).
-
Dokumentat që vërtetojnë se kërkuesi përfshihet në programet e mbrojtjes sociale ose plotëson kushtet e mëposhtme për t’u përfshirë në to:
-
Nuk ka pronësi kapitale me përjashtim të shtëpisë së banimit dhe tokës bujqësore.
-
Është i regjistruar si punëkërkues i papunë. Kërkuesi që përfiton nga programet e mbrojtjes sociale, duhet të paraqesë dokumentin që vërteton kategorinë përfshirëse.
Në rast se ai plotëson kushtet për tu përfshire në programet e mbrojtjes sociale që duhet të paraqesë për të përfituar ndihmë juridike janë:
-
Vërtetim nga Zyra e Punës;
-
Vërtetim nga Zyra e Tatim – Taksave;
-
Vërtetim nga Zyra e Sigurimeve Shoqërore;
-
Vërtetim nga Zyra e Regjistrimit të Pasurive të Paluajtshme;
-
Vërtetim nga Zyra e Regjistrimit të Automjeteve;
-
Vërtetim nga Seksionet pranë Bashkisë nëse janë subjekte të regjistruara pranë tyre (urbanistika për personat me leje ndërtimi ose ndërtime pa leje, tregu i lirë, shërbimet, transportit, kulturës dhe energjetikës);
-
Vërtetim nga Inspektoriati i Punës, nëse rezultojnë të punësuar informalisht.
-
Personat që sipas ligjit në fuqi kërkojnë dhënien e ndihmës juridike, në formën e përfaqësimit në gjykatë, për një çështje civile ose administrative plotësojnë me shkrim dhe paraqesin formularin tip të kërkesës personalisht apo nga përfaqësuesi i tij, i autorizuar me prokurë pranë Sekretariatit. Formulari i kërkesës mund të paraqitet dorazi ose me postë pranë Sekretariatit.
-
Personi i autorizuar nga Kryetari ndihmon në plotësimin e formularit tip të kërkesës kërkuesin, i cili paraqitet personalisht në Sekretariat dhe nuk kupton përmbajtjen e kërkesës.
-
Përjashtim nga rregulli i përcaktuar në pikën 1 të këtij neni përbën rasti i paraqitjes së kërkesës për dhënien e ndihmës juridike në mënyrë verbale e në përputhje me format e parashikuara të nenit 12 të ligjit nr.10 039/2008.
-
Personi i autorizuar nga Kryetari dokumenton me shkrim kërkesën për dhënien e ndihmës juridike sipas pikës 3 të këtij neni, duke nënshkruar në këtë dokument edhe kërkuesi ose përfaqësuesi i tij i autorizuar me prokurë.
-
Për kërkesat e paraqitura sipas pikës 2 dhe 3 të këtij neni, personi i autorizuar nga Kryetari bën regjistrimin në regjistrin e hyrjes së korrespondencës.
-
Specialisti i Sekretariatit për çështjet e arkiv-protokollit në çdo rast regjistron në regjistrin e korrespondencës kërkesat e dorëzuara nëpërmjet postës ose dorazi, të cilat më pas i përcjell për shqyrtim e vlerësim te Kryetari.
Sekretariati vë në dispozicion brenda 24 orëve, nga koha e mbërritjes, kërkesën për dhënien e ndihmës juridike Kryetarit, i cili brenda 15 ditëve shqyrton e vendos për:
-
Pranimin e kërkesës, me argumentimin për plotësim dokumentacioni;
-
Refuzimin e kërkesës, për dhënien e ndihmës juridike, duke argumentuar me ligjin në fuqi;
-
Kalon çështjen për shqyrtim Komisionit.
Vendimi i Kryetarit sipas shkronjës “a”, “b” dhe “c” të pikës 1 të këtij neni i njoftohet, brenda 8 ditëve, personave të cilët kërkojnë të përfitojnë ndihmë juridike. Neni 21.
Rastet për plotësimin e kërkesës së dhënies së ndihmës juridike
-
Kryetari vendos për pranimin e kërkesës për dhënien e ndihmës juridike, por me kusht plotësimin e dokumentacionit, në rast se kërkesa për dhënien e ndihmës juridike:
-
Nuk është e nënshkruar nga kërkuesi; ose
-
Ka mungesa në dokumentet shoqëruese të përcaktuara me vendimin nr.3, datë 25.6.2011 të Komisionit; ose.
-
Paraqet mangësi të tjera të karakterit formal, të cilat bëjnë të pamundur shqyrtimin në themel të kërkesës.
-
Personi ose përfaqësuesi i tij i autorizuar me prokurë, plotëson ose paraqet dokumentacionin e munguar që shoqëron kërkesën jo më gjatë se 15 ditë nga data e marrjes së njoftimit për plotësimin e dokumentacionit nga Kryetari.
-
Moszbatimi i afatit të përcaktuar nga Kryetari për plotësimin e dokumentacionit që shoqëron kërkesën për dhënien e ndihmës juridike, përbën shkak për ndërprerjen e procedurës së shqyrtimit dhe vlerësimit të kërkesës.
Sekretariati vë në dispozicion brenda 24 orëve, nga koha e mbërritjes, kërkesën për dhënien e ndihmës juridike Kryetarit, i cili brenda 15 ditëve shqyrton e vendos pranimin, refuzimin ose kalimin e ceshtjes per shqyrtim Komisionit.
Deri ne realizimin e ndihmes juridike paresore dhe/ose dytesore.
Sherbimi i ndihmes juridike ofrohet falas.
Në rast se përfituesi i ndihmës juridike, në përfundim të procesit gjyqësor, përfiton rimbursimin e shpenzimeve gjyqësore të parapaguara, ai detyrohet t’i kthejë KSHNJ-se shpenzimet e kryera.
als_Latn als_Latn unk als_Latn als_Latn unk als_Latn unk als_Latn unk als_Latn unk als_Latn unk als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn als_Latn unk als_Latn unk als_Latn unk als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn als_Latn als_Latn als_Latn als_Latn